|  |  |
| --- | --- |
| ΠΑΝΕΛΛΗΝΙΑ ΟΜΟΣΠΟΝΔΙΑ |  |
| ΥΠΑΛΛΗΛΩΝ ΟΡΓΑΝΙΣΜΩΝ | Θεσσαλονίκη, 01 / 03 / 2016 |
| ΕΓΓΕΙΩΝ ΒΕΛΤΙΩΣΕΩΝ | Αριθμ.Πρωτ.: 18 |
| ( Π.Ο.Υ.Ο.Ε.Β.) |  |
| Αναγν.Σωμ.με αριθμ.7706/2003 Μον.Πρωτ.Θεσ/κης | |
| Ταχ. Δ/νση.: 26ης Οκτωβρίου 43 | Π Ρ Ο Σ : |
| Τ.Κ. 546 27 ΘΕΣ/ΝΙΚΗ | 1) ΥΠΟΥΡΓΕΙΟ ΕΡΓΑΣΙΑΣ, |
| Τηλέφωνο - Fax : 26810-26.416 | ΚΟΙΝΩΝΙΚΗΣ ΑΣΦΑΛΙΣΗΣ |
|  | & ΚΟΙΝΩΝΙΚΗΣ ΑΛΛΗΛΕΓΓΥΗΣ |
|  | Αναπληρώτρια Υπουργό |
|  | για θέματα Ανεργίας |
| ΘΕΜΑ: «Ένταξη των Ο.Ε.Β. | κα Ράνια Αντωνοπούλου |
| σε προγράμματα | Παναγή Τσαλδάρη (Πειραιώς) 40 |
| του Ο.Α.Ε.Δ.» | Ομόνοια, 104 37 - Αθήνα |
|  |  |
|  | 2) ΠΡΟΕΔΡΟ Ο.Α.Ε.Δ. |
|  | κ. Μαρία Καραμεσίνη |
|  | Εθν. Αντιστάσεως 8 |
|  | 174 56 - Άλιμος |
|  |  |
|  | ΚΟΙΝΟΠΟΙΗΣΗ: |
|  | 1. Υπ. Αγροτικής Ανάπτυξης & Τροφίμων |
|  | Γραφείο Υπουργού |
|  | Αχαρνών 2 |
|  | 101 76 - Αθήνα |
|  |  |
|  | 2. Υπ. Αγροτικής Ανάπτυξης & Τροφίμων |
|  | Δ/νση Εγγείων Βελτιώσεων |
|  | Καπνοκοπτηρίου 6 |
|  | 104 33 - Αθήνα |

Οι Οργανισμοί Εγγείων Βελτιώσεων (Ο.Ε.Β.), αντιμετωπίζουν εκτός των άλλων ένα βασικό πρόβλημα στελέχωσης των υπηρεσιών τους με το κατάλληλο προσωπικό.

Οι διατάξεις του άρθρ.11 του Ν.3833/2010 όπως ισχύει, δεν επιτρέπουν την πρόσληψη προσωπικού (με λόγο όχι μεγαλύτερο από 1 προς 5) διότι κανένας Οργανισμός δεν είναι στελεχωμένος πλέον των δύο ή τριών εργα­ζομένων και συνεπώς η πλήρωση των κενών που έχουν δημιουργηθεί και δημιουργούνται από αποχωρήσεις, είναι αδύνατον να πληρωθούν με την κείμενη νομοθεσία περί ποσοστώσεων. Σε συνδυασμό δε με τις συνεχείς αριθμητικές μειώσεις πρόσληψης του εποχικού προσωπικού μέσω ΑΣΕΠ (Ν.2190/1994) έχουν φέρει τους Οργανισμούς σε δυσχερέστατη θέση.

Για τη αντιμετώπιση του προβλήματος έχουμε απευθυνθεί σε όλα τα αρμόδια Υπουργεία. Στις προτεραιότητες (βλ. ενδεικτικά την σχετική ΚΥΑ στο ΦΕΚ 323/Β/2011) για την κάλυψη κενών οργανικών θέσεων στους φορείς του Δημοσίου και την κατανομή που ακολουθεί δεν προβλέ­πεται η ικανοποίηση σχετικών αιτημάτων των ΟΕΒ.

Δυστυχώς ακόμη όσες φορές έχουν απευθυνθεί οι Οργανισμοί στις κατά τόπους (ανά την επικράτεια) υπηρεσίες του Ο.Α.Ε.Δ. για να ενταχθούν οι Ο.Ε.Β. στα διάφορα προγράμματα απασχόλησης ανέργων, αυτό δεν κατέ­στη δυνατόν με το αιτιολογικό ότι είναι Δημόσιο.

Ενδεικτικά οι ειδικότητες που απασχολούν οι Ο.Ε.Β. είναι Πολιτικοί μηχανικοί, Ηλεκτρολόγοι Μηχανικοί, Μηχανολόγοι Μηχανικοί, Μηχανι­κοί υπολογιστών, Οικονομολόγοι, Τεχνολόγοι Εφαρμογών ειδικότητος Πολιτικού Δομικών έργων, Μηχανικού Έργων Υποδομής, Μηχανολογίας, Ηλεκτρολογίας, Ηλεκτρονικής, Τοπογράφου, Τεχνικού Σχεδιαστού, Ηλε­κτροτεχνίτη ή Τεχνικού ηλεκτρολογίας, πρακτικού μηχανικού, Χειριστού χωματουργικών και ανυψωτικών μηχανημάτων, Ηλεκτρολόγου, Μηχανο­τεχνίτη ή Πρακτικού Μηχανικού-Συντηρητή ή Τεχνικού Μηχανολογίας και κάθε ειδικότητα που έχει σχέση με τα εγγειοβελτιωτικά έργα.

Να σημειώσουμε ότι ο πρωτογενής τομέας για να λειτουργήσει θα πρέ­πει να είναι στελεχωμένος με το κατάλληλο προσωπικό και μέσω των προ­γραμμάτων αντιμετώπισης της ανεργίας – μαθητείας και των λοιπών προ­γραμμάτων θα επιτευχθεί ο βραχυχρόνιος σκοπός να λειτουργήσουν ανε­κτά οι Ο.Ε.Β. αλλά και να δοθεί διέξοδος ώστε ο αριθμός των ανέργων να μειωθεί αλλά να αποκτήσουν οι απασχοληθέντες στους ΟΕΒ τις κατάλλη­λες δεξιότητες ώστε όταν θα λήξουν οι περιορισμοί προσλήψεων να μπο­ρούν να προσληφθούν- απασχοληθούν σ’ αυτούς.

Μετά τα παραπάνω παρακαλούμε όπως εκδώσετε σχετική απόφαση με την οποία θα δίνεται η δυνατότητα και στους Οργανισμούς Εγγείων Βελ­τιώσεων (Ο.Ε.Β.) να προσλαμβάνουν εργαζόμενους από τα διάφορα προ­γράμματα του Ο.Α.Ε.Δ. .-

|  |  |
| --- | --- |
| Για το Δ.Σ. της Ομοσπονδίας | |
|  |  |
| Ο ΠΡΟΕΔΡΟΣ | Ο ΓΕΝ. ΓΡΑΜΜΑΤΕΑΣ |
|  |  |
|  |  |
| ΓΙΩΡΓΟΣ ΑΘΑΝΑΣΟΥΛΑΣ | ΘΩΜΑΣ ΜΠΛΙΑΤΚΑΣ |
| *Τηλ. 6946853222* | *6977436660* |

**ΘΕΣΜΙΚΟ ΠΛΑΙΣΙΟ**

Οι Οργανισμοί Εγγείων Βελτιώσεων (Ο.Ε.Β.), διακρινόμενοι σε Γενι­κούς (Γ.Ο.Ε.Β.) και Τοπικούς (Σ.Ο.Ε.Β.), συστάθηκαν σύμφωνα με το ν.δ. 3881/1958 (άρ. 12 ΦΕΚ 181, Α΄) και τα εκτελεστικά αυτού διατάγματα ως τα υπεύθυνα όργανα για τη διοίκηση, λειτουργία και συντήρηση των εγ­γειοβελτιωτικών έργων της χώρας.

Η αρχική τους μορφή ήταν Ν.Π.Δ.Δ. το δε 1972 (άρθρ. 1§1 ν.δ. 1218/1972, ΦΕΚ 133, Α΄) μετατράπηκαν σε Ν.Π.Ι.Δ., προκειμένου να ε­πιτευχθεί αποδέσμευση των Ο.Ε.Β. από τις διατάξεις περί Δημοσίου Λο­γιστικού και να αντιμετωπίζουν εγκαίρως και ευχερέστερα τα διάφορα θέ­ματα. Είναι ενταγμένοι στο επικαιροποιημένο (2015) μητρώο των φορέων της Ελληνικής Διοίκησης.

Όλοι οι Ο.Ε.Β. έχουν χαρακτηριστεί Οργανισμοί Κοινής Ωφέλειας (άρ. 6§1 ν.414/1976, ΦΕΚ 212, Α΄), λόγω του έργου που επιτελούν (διοίκηση αρδευτικών υδάτων, ρύθμιση χρήσεως αυτών με κανονισμούς άρδευσης, αστυνομία υδάτων κ.ά) και ως τέτοιοι ανήκουν στον ευρύτερο δημόσιο τομέα (άρ. 51§1 περ. γ΄ Ν.1892/1990 όπως συμπληρώθηκε με το άρ. 4§6 Ν.1943/1991). Επιπλέον, οι Τ.Ο.Ε.Β. αποτελούν γεωργικές συνεταιριστι­κές Οργανώσεις αναγκαστικής μορφής (άρ. 6§1 ν.414/1976). Στην επικρά­τεια υπάρχουν 443 Σ.Ο.Ε.Β. και δέκα (10) Γ.Ο.Ε.Β.

Σύμφωνα με τις διατάξεις του άρθρου 20 του Ν.Δ. 3881/58, παράγρ. 1 «Οι ΓΟΕΒ και ΤΟΕΒ τελούν υπό την εποπτείαν και τον έλεγχο του Υ­πουργείου Γεωργίας, ασκουμένων δια των αρμοδίων Υπηρεσιών τούτου» και παράγρ. 4 «Το Υπουργείον Γεωργίας δύναται ν’ ασκεί προληπτικόν έλεγχον επί των δαπανών των Ο.Ε.Β.»

Ήδη με τον N.3852/2010 «*Καλλικράτης*» η εποπτεία των ΤΟΕΒ μεταβι­βάσθηκε στους νέους Δήμους και των ΓΟΕΒ στις Περιφέρειες.

Οι οικονομικοί πόροι τους καθορίζονται από το νομοθετικό πλαίσιο λει­τουργίας τους (αρ. 15, ν.δ. 3881/1958) και έχουν τη μορφή στρεμματικών εισφορών (αρ. 10 § 2, ν.δ. 3881/1958) που καθορίζονται βάσει της αρχής της ανταποδοτικότητας ανάμεσα στην ωφέλεια και το κόστος της αντίστοι­χης παρεχόμενης υπηρεσίας (αρ. 5 του από 13-9-59 β.δ.).

Συμπερασματικά: Οι Ο.Ε.Β. είναι ιδιότυποι οικονομικοί Οργανισμοί κοινής ωφέλειας στους οποίους μεταβιβάστηκε η διαχείριση των κρατι­κών, κατά τα λοιπά, εγγειοβελτιωτικών έργων, με διοικητική αυτοτέλεια και δικούς τους προϋπολογισμούς (δεν επιβαρύνουν τον κρατικό προϋπο­λογισμό, παρά μόνο κατ’ εξαίρεση και ιδίως σε περιπτώσεις ζημιών από πλημμύρα ή άλλη ανώτερη βία, άρ. 2 ν.414/1976), δεν επιχορηγούνται από το Κράτος σε τακτική βάση, και τα έσοδά τους προέρχονται από ανταπο­δοτικές εισφορές.